**Paziņojums par nekustamā īpašuma– Mālpils iela 7, Sigulda, Siguldas novads, izsoli**

Siguldas novada pašvaldība pārdod atklātā mutiskā izsolē ar augšupejošu soli tās nekustamo īpašumu Mālpils iela 7, Sigulda, Siguldas novads, kadastra Nr.8015 004 0312, kas sastāv no zemes vienības, 3785 m2, kadastra apzīmējumu 8015 004 0312.

Īpašuma apskate notiks tā atrašanās vietā 2019.gada 10.jūnijā plkst.14:00, iepriekš sazinoties ar Siguldas novada pašvaldību un vienojoties par apskates laiku pa tālr.62302159. Pieteikums izsolei jāiesniedz un iepazīties ar izsoles noteikumiem var no 2019.gada 30.maija līdz 2019.gada 18.jūlijam 207.kabinetā, Zinātnes ielā 7, Siguldas pagastā, Siguldas novadā. Uzziņas pa tālruni 62302159.

Īpašuma sākumcena ir 26650,00 EUR. Pirms pieteikšanās izsolei jāiemaksā Siguldas novada pašvaldības kontā LV15UNLA0027800130404 nodrošinājums 2665,00 EUR un dalības maksa 50,00 EUR. Izsole notiks 2019.gada 23.jūlijā plkst.9.30, Siguldas novada pašvaldības Siguldas pagasta Kultūras nama Deputātu zālē, Zinātnes ielā 7, Siguldas pagastā, Siguldas novadā, izsoles solis – 2000,00 EUR.

Piedāvātā augstākā maksa pilnā apmērā jāsamaksā par nosolīto nekustamo īpašumu 10 (desmit) darba dienu laikā no izsoles dienas.

**Nekustamā īpašuma turpmākās izmantošanas nosacījumi un atsavināšanas tiesību aprobežojumi**

Nekustamā īpašuma ieguvējam nekustamā īpašuma teritorijā jāparedz Siguldas novada pašvaldības domes 2012.gada 29.augusta saistošo noteikumu Nr.21 „Siguldas novada teritorijas plānojuma 2012. - 2024. gadam grafiskā daļa un teritorijas izmantošanas un apbūves noteikumi” (prot.Nr.20, 2.§) II. sējumu „Grafiskā daļa” un III. sējumu „Teritorijas izmantošanas un apbūves noteikumi” 4.4.2.1.apakšpunktā noteikto izmantošanu;

Vadlīniju apstiprināšanas gadījumā Nekustamā īpašuma ieguvējam būvprojekts jāizstrādā saskaņā ar Siguldas vizuālās identitātes tematiskā plānojuma “Ēku, būvju, to elementu, arhitektūras mazo formu vizuālie izteiksmes līdzekļi” vadlīnijām;

Nekustamā īpašuma objekta ieguvējs izstrādā būvprojektu, veic būvdarbus un nodod ēku/ēkas ekspluatācijā atbilstoši normatīvo aktu prasībām, ievērojot šādus termiņus (īpašuma ieguvējam ir tiesības prasīt izmaiņas termiņos tikai vienu reizi katrā laika grafikā norādītājā kontroles termiņa posmā ne ilgāk par 6 (sešiem) mēnešiem):

- ne vēlāk kā 1 (viena) gada laikā no īpašuma tiesību uz izsolāmo nekustamo īpašumu nostiprināšanas zemesgrāmatā dienas izstrādā būvniecības ieceres būvprojektu minimālā sastāvā, veicot būvniecības ieceres publisko apspriešanu;

- ne vēlāk kā 2 (divu) gada laikā no īpašuma tiesību uz izsolāmo nekustamo īpašumu nostiprināšanas zemesgrāmatā dienas izstrādā būvprojektu un iesniedz būvvaldei;

- ne vēlāk kā 4 (četru) gadu laikā no īpašuma tiesību uz izsolāmo nekustamo īpašumu nostiprināšanas zemesgrāmatā dienas veic būvdarbus un nodod objektu ekspluatācijā.

Siguldas novada pašvaldībai ir tiesības vienpusēji izbeigt pirkuma līgumu par to vienu mēnesi iepriekš rakstiski brīdinot, ja netiek ievērots kāds no izsoles noteikumu 53.1. - 53.3.apakšpunktiem vai kāds cits nekustamā īpašuma turpmākās izmantošanas nosacījums un/vai atsavināšanas tiesību ierobežojums. Šajā gadījumā Siguldas novada pašvaldība patur pirkuma maksu par Nekustamā īpašuma iegādi pilnā apmērā. Siguldas novada pašvaldība neatlīdzina izdevumus, kas rodas saistībā ar pirkuma līgumā noteikto tiesību izmantošanu un pienākumu izpildi, kā arī neatlīdzina jebkādus nekustamā īpašuma ieguvēja veiktos izdevumus un ieguldījumus nekustmajā īpašumā, tai skaitā inženierbūvju projektēšanā, būvniecībā un to uzturēšanā

Vienlaikus ar īpašuma tiesību maiņas reģistrāciju zemesgrāmatā reģistrējama aizlieguma atzīme, nosakot, ka nosolītājs nav tiesīgs veikt īpašuma atsavināšanu, tajā skaitā, bet ne tikai, ieguldīšanu pamatkapitālā, pārdošanu, dāvināšanu, maiņu, kā arī ieķīlāšanu, sadalīšanu, apgrūtināšanu ar lietu tiesībām (izņemot gadījumus, ja apgrūtinājumi noteikti ar likumu), iznomāšanu, izīrēšanu, nodošanu patapinājumā, galvošanu un tml., bez Siguldas novada pašvaldības rakstiskas piekrišanas;

Nosolītā nekustamā īpašuma atsavināšanas gadījumā pirkuma līgums ir saistošs nekustamā īpašuma nosolītāja tiesību un saistību pārņēmējam, tajā skaitā, uz nosolītā nekustamā īpašuma nākamo ieguvēju pāriet nosolītā nekustamā īpašuma turpmākās izmantošanas nosacījumi un atsavināšanas, apgrūtināšanas ar lietu tiesībām u.c. aprobežojumi, par ko Siguldas novada pašvaldībai, nekustamā īpašuma nosolītājam un nekustamā īpašuma nosolītāja tiesību un saistību pārņēmējam jānoslēdz attiecīgs pārjaunojuma līgums.